rejauldu/bengali-wikipedia huggingface dataset:
thumb|alt=Tulip flower with one side red and one side yellow.|টিউলিপ ফুলে পচ্চিকারি (মোজাইক অবস্থা) দেখা যাচ্ছে বংশাণুবিজ্ঞানের আলোচনায় পচ্চিকারি বা বংশাণুগত পচ্চিকারি (বা মোজাইক অবস্থা) বলতে বহুকোষীয় জীবদের একটি অবস্থাকে বোঝায়, যেখানে একটি জীবদেহে একটিমাত্র নিষিক্ত ডিম্বাণুতে বংশাণুগত পরিব্যক্তির ফলস্বরূপ একাধিক বংশাণুরেখা উপস্থিত থাকে। একে ইংরেজি পরিভাষায় "মোজাইসিজম" () বা "জেনেটিক মোজাইসিজম" () বলা হয়।  পচ্চিকারি জীবগুলিকে প্রায়শই কিম্ভূত জীবসমূহের সাথে গুলিয়ে ফেলা হয়। কিম্ভূত জীবে পচ্চিকারি জীবের মতোই একই জীবে দুই বা ততোধিক বংশাণুরূপের উদ্ভব হতে পারে, কিন্তু এর বংশাণুরূপগুলি ভ্রূণীয় বিকাশের প্রাথমিক পর্যায়ে একাধিক নিষিক্ত ডিম্বাণু বা ভ্রূণাণুর সংযোজনের ফলে উদ্ভূত হয়ে থাকে, পচ্চিকারি জীবের মতো পরিব্যক্তি বা ক্রোমজোমহানির (বংশসূত্র) মতো কারণেঅ-বিযুক্রতি জন্য নয়।  বংশাণুগত পচ্চিকারী বহু বিভিন্ন কর্মপদ্ধতির ফলাফল হিসেবে উদ্ভূত হতে পারে, যেমন ক্রোমোজোম অ-বিযুক্তি (nondisjunction), অ্যানাফেজ ধীরগতি বা তৃতীয় দশার ধীরগতি (anaphase lag), অন্তঃপ্রতিলিপিকরণ (endoreplication)। কোষবিভাজনের তৃতীয় দশার ধীরগতি (Anaphase lagging) হল প্রাক-রোপণ ভ্রূণে পচ্চিকারির উদ্ভবের সবচেয়ে সাধারণ উপায়। এছাড়া কোনও একটি কোষের বিকাশের সময় একটি পরিব্যক্তির কারণেও পচ্চিকারি সৃষ্টি হতে পারে, যেখানে পরিব্যক্তিটি ভবিষ্যতে কেবলমাত্র কোষটির অপত্য বা কন্যাকোষগুলিতে পরিবাহিত হয় (এবং কেবলমাত্র কিছুসংখ্যক প্রাপ্তবয়স্ক কোষে উপস্থিত থাকে) কায়িক পচ্চিকারি সাধারণত উত্তরাধিকার সূত্রে প্রাপ্তব্য নয়, কেননা এটি সাধারণত জননকোষগুলির উপরে প্রভাব ফেলে না।  তথ্যসূত্র  আরও দেখুন  কিম্ভূত জীব  সংকর জীব  বিষয়শ্রেণী:কোষ জীববিজ্ঞান বিষয়শ্রেণী:বংশাণুবিজ্ঞান
থাম্ব|Cerros de Mavecure, Guainia বিভাগ, কলম্বিয়া ডান|থাম্ব|ভেনেজুয়েলার কানাইমা ন্যাশনাল পার্কে ডেভিলস ক্যানিয়ন ডান|থাম্ব|গায়ানার মানচিত্র গায়ানা শিল্ড The term Guiana or The Guianas is often used as a collective name for Guyana, Suriname and French Guiana, and sometimes even includes the portions of Colombia, Venezuela and Brazil (including most of the state of Roraima) which are on the Guiana Shield. ( ; ; ; guayanés) দক্ষিণ আমেরিকান প্লেটের তিনটি ক্র্যাটনের মধ্যে অন্যতম। এটি উত্তর-পূর্ব দক্ষিণ আমেরিকার ১.৭ বিলিয়ন বছরের পুরনো একটি প্রাক্-ক্যাম্ব্রিয়ান ভূতাত্ত্বিক গঠন যা উত্তর উপকূলের একটি অংশ গঠন করে। Hammond, David S. (ed.) (2005) Tropical Forests of the Guiana Shield CABI Publishing, Wallingford, UK, ISBN ঢালের উপর উচ্চতর উপত্যকাগুলোকে গায়ানা হাইল্যান্ডস বলা হয়, যেখানে টেপুইস নামক টেবিলের মতো পর্বতগুলি দেখা যায়। গুয়ানা হাইল্যান্ডস বিশ্বের সবচেয়ে সুপরিচিত জলপ্রপাত যেমন অ্যাঞ্জেল জলপ্রপাত, কাইটিউর জলপ্রপাত এবং কুকেনান জলপ্রপাতের উৎস।  গুয়ানা শিল্ডের অধীনে রয়েছে গায়ানা (পূর্বে ব্রিটিশ গায়ানা), সুরিনাম (আগে ডাচ গুয়ানা) এবং ফরাসি গায়ানা (বা গায়ানে), দক্ষিণ ভেনেজুয়েলার বেশিরভাগ অংশ, সেইসাথে কলম্বিয়া এবং ব্রাজিলের কিছু অংশ। গায়ানা শিল্ডের শিলাগুলি মেটাসেডিমেন্টস এবং মেটাভোলকানিক্স (গ্রিনস্টোন) নিয়ে গঠিত যা বেলেপাথরের উপ-অনুভূমিক স্তর দ্বারা আবৃত। কোয়ার্টজাইট, শেল এবং কংগ্লোমেরেটগুলি গ্যাব্রোসের মতো তরুণ ম্যাফিক ধাতু সেখানে রয়েছে। Gibbs, A.K. and Barron,C.N. (eds) (1993) The Geology of the Guiana Shield Oxford University Press, Oxford, UK, ISBN   ভূতত্ত্ব  ঢালের প্রাচীনতম শিলাগুলি আর্কিয়ান ইমাটাকা কমপ্লেক্স নিয়ে গঠিত, যা একটি কোয়ার্টজ - ফেল্ডস্পার গিনিস এবং অধস্তন ম্যাফিক গিনিস দ্বারা গঠিত। সেই চ্যুতির দক্ষিণ রয়েছে মেটাভোলক্যানিক পাস্তোরা সুপারগ্রুপ এবং গ্র্যানিটিক প্লুটোনিক সুপামো কমপ্লেক্স নিয়ে গঠিত প্রারম্ভিক প্রোটেরোজয়িক শিলা। কুচিভেরো গ্রুপ অ্যাশ ফ্লো টাফ এবং গ্র্যানিটিক প্লুটোনিক শিলা নিয়ে গঠিত। প্রারম্ভিক থেকে মধ্য প্রোটেরোজোইক রোরাইমা গ্রুপ মহাদেশীয় ক্লাস্টিক পাললিক শিলা নিয়ে গঠিত। এই প্রাক- ক্যামব্রিয়ান পললগুলির মধ্যে রয়েছে কোয়ার্টজ,বেলেপাথর ও কোয়ার্টজাইট।   তথ্যসূত্র   বিষয়শ্রেণী:দক্ষিণ আমেরিকার মালভূমি বিষয়শ্রেণী:কলম্বিয়ার ভূগোল বিষয়শ্রেণী:গায়ানার ভূগোল বিষয়শ্রেণী:সুরিনামের ভূগোল
আমতলা ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি জনগণনা শহর।   ভৌগোলিক উপাত্ত  গ্রামটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ১৬ মিটার (৫২ ফুট)।   জনসংখ্যার উপাত্ত  ভারতের ২০১১ সালের আদম শুমারি অনুসারে আমতলা এর জনসংখ্যা হল৪৬,৯৫৮ জন। এর মধ্যে পুরুষ ৫২%, এবং নারী ৪৮%।  আমতলা শহরের সাক্ষরতার হার ৭৩%, । পুরুষদের মধ্যে সাক্ষরতার হার ৮০%, এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আমতলা এর সাক্ষরতার হার বেশি।  আমতলা এর জনসংখ্যার ১১% হল ৬ বছর বা তার কম বয়সী।   তথ্যসূত্র  3. রাজ্য মন্ত্রী সভায় ইং 17/02/16 অনুমোদিত স্বশাসিত শহর।  বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
উমাইর ইবনে ওয়াহাব রা (আরবী عمير بن وهب)হযরত মুহাম্মদ সা এর একজন সাহাবা ছিলেন । তিনি কুরাইশদের মধ্যে সন্মানিত ও গভীর দৃষ্টি সম্পন্ন ব্যক্তি ছিলেন ।   নাম ও বংশ পরিচয়==  উমাইর ইবনে ওয়াহাব এর মূলনাম নাম উমাইর এবং উপনাম/কুনিয়াত আবু উমাইয়া । পিতার নাম ওয়াহাব ইবনে খালাফ ও মাতার উম্মু সাখীলা । উমাইর কুরাইশদের অন্যতম বীর নেতা ছিলেন ।   ইসলাম পূর্ব জীবন==  মক্কার কুরাইশদের মধ্যে উমাইর ইবনে ওয়াহাব ছিলেন গুরুত্বপূর্ণ ব্যক্তি । তিনি কুরাইশদের যুদ্ধের ব্যপারে গুপ্তচর ও পরামর্শ দাতা হিসাবে কাজ করতেন । বদরের যুদ্ধের সময় তাকে মুসলমানদের সৈন্য ও যাবতীয় অবস্থা জেনে আসার জন্য বদর প্রান্তে পাঠায় । উমাইর সকল তথ্য বিশ্লেষণ করে কুরাইশদের এই যুদ্ধে লিপ্ত হতে নিষেধ করেন এবং মক্কায় ফিরে যেতে নিষেধ করেন । তার কথায় অনেক কুরাইশ প্রভাবিত হলেও আবু জেহেল এর ইচ্ছায় কুরাইশরা বদর যুদ্ধে জড়িয়ে পরেন ।  পরে যুদ্ধ শেষে অনেক কুরাইশদের সাথে [[উমাইর ইবনে ওয়াহাব]] এর ছেলে ওয়াহাবও বন্ধী হন। এতে উমাইর খুব কষ্ট পান । [[সাফওয়ান ইবনে উমাইয়া]] (মক্কা বিজয়ের পরে ইসলাম গ্রহণ করেন) এর প্ররোচনায় উমাইর আরো ক্ষেপে যান । সাফওয়ান মক্কার তার সকল কিছুর দায়িত্ব নিলে উমাইর হযরত মুহাম্মদ সা কে হত্যা তার ছেলেকে মুক্ত করতে মদিনায় রওনা হন ।   ইসলাম গ্রহণ  [[উমাইর ইবনে ওয়াহাব]] হযরত মুহাম্মদ সা কে হত্যা করতে এসে ইসলাম ও হযরত মুহাম্মদ সা এর প্রতি বিমুগ্ধ হয়ে ইসলাম গ্রহণ করেন । এবং মক্কাতেই অবস্থান করতে শুরু করেন ।  তার পুত্র ওয়াহাবকেও মুক্ত করে দেওয়া হয় ।  এদিকে সাফওয়ান উমাইরের জন্য মক্কায় অধীর আগ্রহে বসে আছেন,কবে হযরত মুহাম্মদ সা মৃত্যুর সংবাদ আসবে ?এভাবে অপেক্ষা করতে করতে একদিন মদিনা হতে মক্কার একটা কাফেলা থেকে জানতে পারে উমাইর রা ইসলাম গ্রহণ করেছেন। এতে সাফওয়ান উমাইর রাজ্য এর প্রতি রাগে ফেটে পরেন ।  পরে একদিন উমাইর রা হযরত মুহাম্মদ সা থেকে অনুমতি নিয়ে মক্কায় আসেন মক্কার নিজে গোত্রের লোকদের মধ্যে দাওয়াতি কাজ করার জন্য । এভাবে উমাইর মক্কায় প্রচুর দাওয়াতি কাজ করতে সক্ষম হন এবং বহু মানুষ উমাইর রা হাতে মুসলমান হয় । তিনি উহুদ যুদ্ধের পূর্বে মক্কা থেকে এই বিশাল কাফেলা নিয়ে মদিনায় উপস্থিত হন ।   যুদ্ধে অংশগ্রহণ  উহুদ, খন্দক ও মক্কা বিজয় সহ সকল অভিযানে তিনি হযরত মুহাম্মদ সা সাথে অংশগ্রহণ করেন ।মক্কা বিজয়ের দিন সে তার বন্ধু সাফওয়ান ইবনে উমাইয়া রা কে খুজতে থাকেন এবং উমাইয়ার সাহায্যে সাফওয়ান ইসলাম গ্রহণ করেন ।   খিলাফতের আমলে  আবু বকর রা এর খিলাফতকালে উমাইর ইবনে ওয়াহাব রা সকল গুরুত্বপূর্ণ কাজে খলীফাকে সহযোগিতা করেন। হযরত উমার রা খিলাফতকালে আমর ইবনুল আস রা মিসর অভিযান পরিচালনা করেন।  মিশর অভিযানের ইসকান্দারিয়া বিজয়ে যখন তার বিলম্ব ঘটছিল তখন হযরত উমার রা আমর ইবনুল আস রা সাহায্যার্থে মদীনা থেকে চারজন সেনা কমান্ডারের নেতৃত্বে ১০ হাজার সৈন্য পাঠান। এই চার কমান্ডারের একজন ছিলেন হযরত উমাইর ইবনে ওয়াহাব রা ]   মৃত্যু  হযরত উমারে রা এর খিলাফতের শেষ দিকে তিনি ইনতিকাল করেন ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:জাহেলি ব্যক্তি
অনাথনাথ বসু ( ১৮৯৬ – ১৬ ডিসেম্বর, ১৯৭৫) ছিলেন বিশ শতকের প্রখ্যাত সঙ্গীতজ্ঞ। বাংলা টপ্পা, ঠুংরি ও খেয়াল গানের খ্যাতনামা শিল্পী হিসাবে পরিচয়ের পাশাপাশি তবলা বাদনে অত্যন্ত দক্ষ ছিলেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ১৮,    জীবনী  অনাথনাথ বসু র জন্ম ব্রিটিশ ভারতের অধুনা বাংলাদেশের তৎকালীন খুলনা জেলার (বর্তমানে সাতক্ষীরা জেলার) 'খলিশখালি'তে। পিতা অপীলকৃষ্ণ বসু। শৈশবেই অনাথনাথের সঙ্গীতের প্রতি অগাধ ভালবাসা জন্মে। গ্রামে ও মামার বাড়িতে কীর্তনের যে চর্চা ছিল, মূলত সেটাই তাকে উৎসাহিত করে। তখনকার দিনে গ্রামোফোনের ভ্রাম্যমাণ ব্যবসায়ীদের বাজানো রেকর্ড শুনে অনেক গান শিখে ফেলেন। গান শেখার আগ্রহে অল্পবয়সে গ্রাম ছেড়ে কলকাতায় চলে আসেন। অনেক ঘুরে শেষপর্যন্ত হাওড়া শিবপুরের খ্যাতনামা টপ্পাশিল্পী, অন্ধগায়ক নিকুঞ্জবিহারী দত্তের কাছে গান শেখার সুযোগ পান। তবে বেশিরভাগ শিক্ষা পান বিখ্যাত সারেঙ্গীবাদক ছোটে খাঁর কাছে। তবলা ও সঙ্গীতের শিক্ষা একসাথে বেশ কিছুদিন নিয়েছিলেন। অল্প বয়সেই তার সুখ্যাতি ছড়িয়ে পড়ে। কুড়ি-বাইশ বয়সে তিনি এলাহাবাদে এক সঙ্গীত সম্মেলনে বাগেশ্রী রাগে খেয়াল করেন এবং অব্যাহতি পরেই মেয়েলি গলায় ঠুংরি গেয়ে সবাইকে মুগ্ধ করেন। তিনি তার এই দ্বৈতগায়কিশৈলী বরাবর বজায় রেখেছেন। দীর্ঘ বাইশ বৎসর তিনি রায়গড়ের রাজা চক্রধর সিংহের সভাগায়ক ছিলেন। আকাশবাণীর সঙ্গেও তার সম্পর্কে ছিল। বিশের দশকে নির্বাক চলচ্চিত্রের সময়কালে নির্মিত  কপালকুণ্ডলা কাহিনীচিত্রে তার কণ্ঠে গীত পতিতপাবনী গঙ্গা এবং কোলে তুলে নে মা শ্যামা জনপ্রিয় হয়। তবলা বাদক শ্যামল ও গোবিন্দ বসু এবং উচ্চাঙ্গ সংগীত শিল্পী কমল বসুরা হলেন তার পুত্র। কলকাতার বাগবাজারের প্রখ্যাত এই তবলাবাদক অনাথনাথ বসু নিজে শিল্পী তো বটেই, শিক্ষাদানের পাশাপাশি সংগীতের পৃষ্ঠপোষকও ছিলেন। প্রখ্যাত পুরাতনী, আগমনি, টপ্পা, শ্যামাসঙ্গীত ও ঠুংরি শিল্পী  চণ্ডীদাস মালের পিতা নারায়ণচন্দ্র মাল অনাথনাথ বসুর কাছে টপ্পা শিখতেন। জয়পুর সেনিয়া ঘরানার শিল্পী আশিক আলির পুত্র প্রখ্যাত সেতার বাদক মুস্তাক আলিকে দ্বারভাঙা থেকে কলকাতায় নিয়ে আসেন তিনি।   তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৫-এ মৃত্যু বিষয়শ্রেণী:খুলনা জেলার ব্যক্তি বিষয়শ্রেণী:বাঙালি সঙ্গীতজ্ঞ
দয়াময়ী কালীবাড়ি হল কলকাতার একটি পুরনো কালীমন্দির। এটি মধ্য কলকাতার কলেজ স্কোয়ারের কাছে রমানাথ মল্লিক লেনে অবস্থিত। ১৭৭১ খ্রিষ্টাব্দে জগদ্ধাত্রী পূজার দিন গুরুপ্রসাদ বন্দ্যোপাধ্যায় মন্দিরটি প্রতিষ্ঠা করেন। মন্দিরটি বাংলার দালান স্থাপত্যশৈলীর। প্রতিষ্ঠিত কালীমূর্তিটি দক্ষিণাকালীর একটি কষ্টিপাথরের মূর্তি। মন্দিরের গায়ে শ্বেতপাথরের ফলকে লেখা আছে, শ্রীশ্রীদয়াময়ী/ সন ১১৭৮ / শ্রীগুরুপ্রসাদ তরে হেরি দিগম্বরী। এই মন্দিরে শাক্ত মতে পূজা হয়। কোনো পশুবলি হয় না।"কালী কালী বলো রে আজ", গৌতম বসুমল্লিক, এই সময়, ২ নভেম্বর, ২০১৩ সংখ্যা, কলকাতা, পৃ. ২   পাদটীকা    বহিঃসংযোগ   বিষয়শ্রেণী:কলকাতার কালীমন্দির
খাজা শাহাবুদ্দিন (৩১ মে ১৮৯৮ – ৯ ফেব্রুয়ারি ১৯৭৭) একজন বাঙালি রাজনীতিবিদ যিনি পাকিস্তান সরকারের মন্ত্রী ছিলেন এবং নবাব পরিবারের সদস্য ছিলেন। তিনি পাকিস্তানি প্রধানমন্ত্রী স্যার খাজা নাজিমুদ্দিনের ছোট ভাই এবং বাংলাদেশি লেফটেন্যান্ট-জেনারেল খাজা ওয়াসিউদ্দিনের পিতা।   প্রথম জীবন  খাজা শাহাবুদ্দিন জন্মগ্রহণ করেছিলেন ৩১ মে ১৮৯৮ সালে। তাঁর পিতা খাজা নিজামুদ্দিন, তিনি ছিলেন জমিদার।  তিনি ১৯১৮ থেকে ১৯২১ সাল পর্যন্ত ঢাকার পৌরসভা কমিশনার হিসাবে দায়িত্ব পালন করেন। ১৯২২ সালে তিনি ঢাকা জেলা বোর্ডে যোগ দেন। তিনি ১৯২৩ থেকে ১৯২৪ বোর্ডের চেয়ারম্যান ছিলেন। ১৯২৮ থেকে ১৯৪৪ সাল পর্যন্ত তিনি ঢাকা জেলা মুসলিম লীগের সভাপতি ছিলেন।   পেশাজীবন  ১৯৩৬ সালে তিনি বেঙ্গল প্রেসিডেন্সির গভর্নরের কার্যনির্বাহী পরিষদের সদস্য ছিলেন। ১৯৩০ থেকে ১৯৩৮ সাল পর্যন্ত তিনি বিশ্ববিদ্যালয়ের কোষাধ্যক্ষ ছিলেন। ১৯৩৭ সালে তিনি নারায়ণগঞ্জ থেকে বঙ্গীয় আইনসভায় নির্বাচিত হয়েছিলেন। তিনি ১৯৩৭ থেকে ১৯৪১ সাল পর্যন্ত বাংলায় একে ফজলুল হক সরকারের প্রধান হুইপ ছিলেন। তিনি ১৯৪৩ থেকে ১৯৪৫ সাল পর্যন্ত খাজা নাজিমুদ্দিনের সরকারের বাণিজ্য, শ্রম ও শিল্পমন্ত্রী ছিলেন।  শাহাবুদ্দিন পাকিস্তান গঠনের আন্দোলনেও জড়িত ছিলেন। ১৯৪৭ সালে তিনি পাকিস্তানের জাতীয় পরিষদে চিফ হুইপ হন। ১৯৪৮ সালে, তিনি লিয়াকত আলী খানের মন্ত্রিসভায় স্বরাষ্ট্র, তথ্য ও সম্প্রচার মন্ত্রী হন। ১৯৫১ সালে তিনি উত্তর পশ্চিম সীমান্ত প্রদেশের গভর্নর নিযুক্ত হন। তিনি ১৯৫৪ সালে সৌদি আরব ও ইয়েমেনে পাকিস্তানের রাষ্ট্রদূত, ১৯৫৮ সালে মিশর, নাইজেরিয়া, ক্যামেরুন, সেনেগাল, টোগো এবং সিয়েরা লিওন ১৯৬১ থেকে ১৯৬৪ সাল পর্যন্ত রাষ্ট্রদূত ছিলেন। আইয়ুব খানের প্রশাসনে তিনি ১৯৬৫ থেকে ১৯৬৯ সাল পর্যন্ত তথ্য ও সম্প্রচার মন্ত্রীর দায়িত্ব পালন করেছিলেন।  মৃত্যু ১৯৭৭ সালের ৯ ফেব্রুয়ারি পাকিস্তানের করাচিতে তিনি মারা যান।   তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:পূর্ব পাকিস্তানের ব্যক্তি বিষয়শ্রেণী:১৯৭৭-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:ঢাকার নবাব পরিবারের সদস্য বিষয়শ্রেণী:খাইবার পাখতুনখাওয়ার গভর্নর বিষয়শ্রেণী:পাকিস্তানের স্বরাষ্ট্রমন্ত্রী বিষয়শ্রেণী:পাকিস্তান আন্দোলন কর্মী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তান গণপরিষদ সদস্য বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:পাকিস্তান ফুটবল ফেডারেশনের সভাপতি
thumb|একটি ঘুঙুর thumb|নৃত্যশিল্পী ঘুঙুর পরে নৃত্য প্ৰদৰ্শন করছে ঘুঙুর () হল সুতোয় গাঁথা একপ্রকার পাতলা ও ছোট্ট ঝুমকার মালা। অনেক পাতলা ও হালকা ধাতবীয় ঝুমকা বা ঝুনঝুন দিয়ে ঘুঙুর তৈরি করা হয়। বাংলাদেশি, নেপালি ও ভারতীয় শাস্ত্ৰীয় নৃত্যের নৃত্যশিল্পীরা শরীরে বিশেষ করে পায়ের গোড়ালিতে ঘুঙুর পরে নৃত্য প্ৰদৰ্শন করে থাকে। ঘুঙুর দ্বারা উৎপাদিত শব্দ ঝুমকার ধাতব গঠন ও আকারের উপরে নিৰ্ভর করে, যার ফলে পৃথক ঘুঙুরের শব্দও যথেষ্ট পৃথক হয়। ভারতীয় শাস্ত্ৰীয় নৃত্যের মধ্যে ভরতনাট্যম, কত্থক, কুচিপুড়ি, মোহিনীঅট্টম, ওড়িশি ও অন্যান্য নৃত্য যেমন লাবনিতে ঘুঙুর পরা হয়।  নাম বাংলা ভাষায় ঘুঙুরকে ঘুঙ্গুর, ঘুঙ্গর ইত্যাদি নামেও ডাকা হয়। অসমীয়া ভাষায় এটিকে ঘুগুরা, টোরড়, ঘৰ্ঘরিকা, ঘাঘর, কিঙ্কিনী ইত্যাদি নামে ডাকা হয়। উত্তর ভারতে একে ঘুংগুরু বলা হয়। এটি তামিল ভাষায় চিলানগাই ও মালয়ালম ভাষায় চিলানকা বলে পরিচিত। নেপালের লোক-নৃত্যশিল্পীদের ব্যবহার করা ঘুঙুরকে চেপ বলা হয়। এতে ৯টি থেকে ২৭টি পাতলা ব্রোঞ্জের ঝুমকা থাকে যা প্ৰায় ২৩ সে.মি. লম্বা এবং ৭.৫ সে.মি. প্রস্থের কাপড়ে সেলাই করা থাকে। নেপালিরা গানের ধরন অনুসারে বিভিন্ন চেপ বাছাই করে থাকে। ঝুমকাগুলোকে তারা ঘুনগুরু (ঘুংগুরু) বলে থাকে।  ইতিহাস ও বৈশিষ্ট্যসমূহ ঘনবাদ্যের অধীনে থাকা ঘুঙুর হচ্ছে পরম্পরাগত শাস্ত্ৰীয় নৃত্যের একটি অত্যাবশ্যকীয় উপাদান। এতে মূলত লয়বদ্ধতা ও বিশেষ মূর্চ্ছনার প্ৰয়োজন হয় না।  এটি ধ্ৰুপদী নৃত্যশিল্পীদের মুখ্য অলংকার হওয়ার পাশাপাশি নৃত্যে অলঙ্করণ ও পরিধান সভ্যতার সাথেও জড়িত ছিল। তবে সামাজিক সীমাবদ্ধতার কারণে সাধারণ মহিলাদের দ্বারা ঘুঙুর ব্যবহার কিছুটা বাধাগ্রস্ত হয়েছিল। সময়ের সাথে সাথে ঘুঙুর নৃত্যশিল্পীদের ব্যবহার করা অলংকার হিসাবে চিত্ৰিত কবিতা, সাহিত্য ও চলচ্চিত্রে জগতে আপন অস্তিত্ব অৰ্জন করে নিয়েছে।  ঘুঙুর বাদন ঘুঙুর বাদন হচ্ছে প্ৰখ্যাত একজন ভারতীয় শাস্ত্ৰীয় কত্থকনৃত্য প্ৰদৰ্শক ভি অনুরাধা সিং কর্তৃক বিকশিত একপ্রকার সংগীতশৈলী। তিনি ঝুমকাকে মুখ্য বাদ্যযন্ত্ৰ হিসাবে ব্যবহার করে শৈলীটি বিকশিত করেছিলেন ও বহু বিশুদ্ধ সংগীত উৎসবে তা প্ৰদৰ্শন করেছিলেন। ঘুঙুর বাদনে আনদ্ধ কলা হিসাবে কেবল পায়ের নড়াচড়া ও চলাচলের উপরে গুরুত্ব দেওয়া হয়।   তথ্যসূত্র   বিষয়শ্রেণী:নৃত্য সরঞ্জাম বিষয়শ্রেণী:হিন্দু মন্দির নৃত্য বিষয়শ্রেণী:ভারতীয় বাদ্যযন্ত্র
খোর্দ সদাশিবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।   আটচালা শিবমন্দির  খোর্দ সদাশিবপুরে ১২২৭ বঙ্গাব্দে জনৈক নবীনচন্দ্র সরদার দ্বারা নির্মিত ১৪ ফুট X ১৪ ফুট মাপের ও ৪০ ফুট উচ্চ পূর্বমুখী, ত্রিকলস, একদুয়ারী, অলিন্দবিহীন আটচালা শিব মন্দির অবস্থিত। ৯ ফুট ১.৫ ইঞ্চি X ৯ ফুট মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়। মন্দিরের সামনের দেওয়ালে পোড়ামাটির ক্ষয়প্রাপ্ত দুইটি লম্ফনোদ্যত সিংহমূর্তি ও গণেশ মূর্তি রয়েছে। এছাড়া এই দেওয়ালে কার্নিশের নিচে উড়ন্ত ও উপবিষ্ট এক সারি পোড়ামাটির পায়রার মূর্তি রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
আনজেলা আব্বাসি একজন পাকিস্তানি অভিনেত্রী, তিনি উর্দু টেলিভিশনে কাজ করেন। তিনি অভিনেতা শামুন আব্বাসি এবং জাবেরিয়া আব্বাসির মেয়ে এবং লেখক জুবায়ের আব্বাসির পিতামহ। বর্তমানে তার আলেভেলস করছেন, আব্বাসি গিলা ( ২০১ ৬), বেবি (২০১৭) এবং মেইন হর না মানি গি (২০১৮) সিরিয়ালগুলোতে শীর্ষস্থানীয় মহিলা চরিত্রে অভিনয় মাধ্যমে আত্মপ্রকাশ করেছিলেন।    ব্যক্তিগত জীবন  আব্বাসি পাকিস্তানি অভিনেতা শামুন আব্বাসি এবং অভিনেত্রী জাভেরিয়া আব্বাসির মেয়ে।   চলচ্চিত্রের তালিকা    টিভি   বছর  শিরোনাম  ভূমিকা  মন্তব্য ২০১৬ গিলা  আনজেলা  প্রধান চরিত্র  ২০১৭ বাচ্চা  আলিয়া  প্রধান চরিত্র  ২০১৮ নিবাহ  সায়রা    ২০১৮  লাল ইশক রামীন ২০০২ সিরিজ লন্ডা বাজারের সিক্যুয়াল  ২০১৮ মৈং হর না মনঃ গি নিমরা প্রধান চরিত্র     তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি টেলিভিশন অভিনেত্রী
ওয়াং ওচেওনচুকগুক জেওন (হাঙ্গুল: 왕오천축국전, হাঞ্জা: , ) কোরীয় বৌদ্ধ পরিব্রাজক হায়েচো দ্বারা বিরচিত ভ্রমণ কাহিনী।   রচনা   কোরীয় বৌদ্ধ পরিব্রাজক হায়েচো তাঁর ভারত ভ্রমণ কালে চীনা ভাষায় ওয়াং ওচেওনচুকগুক জেওন বা ভারতের পাঁচ রাজ্যে তীর্থের স্মৃতিকথা নামে এই ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন।Sen, Surendranath (1956). India Through Chinese Eyes: Sir William Meyer Endowment Lectures 1952–53. University of Madras.GR Vol. III (2001): Grand dictionnaire Ricci de la langue chinoise. 7 Volumes. (2001). Instituts Ricci (Paris – Taipei).  কাশ্মীরের উত্তর পূর্বে অবস্থিত তিনটি রাজ্য সম্বন্ধে তিনি বলেন যে এই রাজ্যগুলি … তিব্বতের শাসনাধীনে ......... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী।Rizvi, Janet. (1996). Ladakh: Crossroads of High Asia. Second Edition. Oxford India Paperbacks. 3rd Impression 2001. .</p></blockquote> রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন।   আবিষ্কার  বিংশ শতাব্দীর শুরুতে ডানহুয়াং পুঁথির মধ্যে এই ভ্রমণ কাহিনীর পুঁথি আবিষ্কৃত হয়। ১৯০৮ খ্রিষ্টাব্দে ফরাসী অভিযাত্রী পল পেলিওট এই পুঁথি কিনে নেন ও বর্তমানে এটি ফ্রান্সের জাতীয় গ্রন্থাগারে সংরক্ষিত করে রাখা আছে। ()The Korea Times 06-29-2010   পুথির বিবরণ  রচনাটি তিন খন্ডের হলেও সমগ্র প্রথম খন্ড ও শেষ খন্ডের শেষ ভাগের খোঁজ পাওয়া যায়নি। এই পুঁথিতে ২২৭টি লাইনে ৫৮৯৩ চীনা অক্ষর রয়েছে। পুঁথিটি ৩৫৮.৬ সেন্টিমিটার লম্বা ও ২৮.৫ সেন্টিমিটার চওড়া।   পাদটীকা    আরও পড়ুন    Yang, Han-sung et al. (1984). The Hye Cho's Diary: Memoir of the Pilgrimage to the Five Regions of India (1984). Translation, text and editing by Yang, Han-sung et al. Religions of Asia series (Berkeley, Calif.); no. 2. UNESCO Collection of Representative Works. Berkeley, Calif.: Asian Humanities Press; Seoul: Po Chin Chai. .   তথ্যসূত্র    বহিঃসংযোগ   Fully digitized "Wang ocheonchukguk jeon" on International Dunhuang Project website  বিষয়শ্রেণী:চীনা পুঁথি বিষয়শ্রেণী:কোরীয় সাহিত্য বিষয়শ্রেণী:কোরিয়াতে বৌদ্ধধর্ম বিষয়শ্রেণী:ভ্রমণের বই বিষয়শ্রেণী:মহায়ানা গ্রন্থ বিষয়শ্রেণী:ভ্রমণ বই
থাম্ব| ব্যানফ সেন্টারে লোশন এবং শ্যাম্পু লোশন হল একটি কম-সান্দ্রতাযুক্ত সাময়িক প্রস্তুতি যা ত্বকে প্রয়োগের উদ্দেশ্যে তৈরি। বিপরীতে, ক্রিম এবং জেলির সান্দ্রতা বেশি থাকে, সাধারণত কম জলের উপাদানের কারণে।   লোশন খালি হাতে, একটি ব্রাশ, একটি পরিষ্কার কাপড় বা তুলো দিয়ে বাইরের ত্বকে প্রয়োগ করা হয়।  যদিও লোশন একটি ওষুধ সরবরাহের ব্যবস্থা হিসাবে ব্যবহার করা যেতে পারে, অনেক লোশন, বিশেষ করে হ্যান্ড লোশন এবং বডি লোশন এবং অ্যালার্জির জন্য লোশন শুধুমাত্র ত্বককে মসৃণ, ময়েশ্চারাইজ, নরম এবং কখনও কখনও সুগন্ধির জন্য লাগানো হয়।   কিছু ত্বকের যত্নের পণ্য, যেমন সানস্ক্রিন এবং ময়েশ্চারাইজার, একাধিক বিন্যানে পাওয়া যেতে পারে, যেমন লোশন, জেল, ক্রিম বা স্প্রে।   ওষুধ বিতরণ    আরো দেখুন    কোল্ড ক্রিম  বেরিয়ার ক্রিম   তথ্যসূত্র    বহিঃসংযোগ    ১৯ শতকের গোড়ার দিকে লোশন বিষয়শ্রেণী:ত্বকের যত্ন বিষয়শ্রেণী:ঔষধ সঞ্চার যন্ত্র বিষয়শ্রেণী:ঔষধমাত্রার রূপ বিষয়শ্রেণী:প্রসাধন বিষয়শ্রেণী:প্রলেপ ও প্রতিরক্ষামূলক
সাতক্ষীরা সিটি কলেজ সাতক্ষীরা সিটি কলেজটি যশোর-সাতক্ষীরা রোডের পাশে সাতক্ষীরা শহরের প্রাণ কেন্দ্রে অবস্থিত। এটি দক্ষিণবঙ্গ তথা সমগ্র বাংলাদেশে নারী শিক্ষা প্রসারে অগ্রণী এবং গৌরবোজ্জ্বল ভূমিকা পালন করে আসছে।   প্রতিষ্ঠানের ইতিহাস   ঐতিহ্যবাহী সাতক্ষীরা সিটি কলেজটি একটি এমপিওভুক্ত বেসরকারি কলেজ। কলেজটি সাতক্ষীরা সদর উপজেলার সাতক্ষীরা শহরের প্রাণকেন্দ্রে যশোর-সাতক্ষীরা মহাসড়কের পাশে একটি মনোরম পরিবেশে অবস্থিত। কলেজটি ১৯৮০ সালে প্রায় ১০ বিঘা জমির উপরে স্থাপিত। কলেজটিতে ১৬ টি বিষয়ে অনার্স কোর্স, ৭ টি বিষয়ে মাস্টার্স, ডিগ্রী (পাস কোর্স), এইচ.এস.সি, বি.এম শাখা ও কৃষি ডিপ্লোমা বিষয়ে প্রায় ৬ হাজার ছাত্র ছাত্রী অধ্যয়নরত। দক্ষিণবঙ্গের ঐতিহ্যবাহী এ বিদ্যাপীঠটি জাতীয় বিশ্ববিদ্যালয়ের কলেজ র‌্যাংকিং এ খুলনা বিভাগের সেরা কলেজ সমূহের তালিকায় স্থান প্রাপ্ত। কলেজটিতে ৪ তলা বিশিষ্ট দুটি ও ৩ তলা বিশিষ্ট দুটি একাডেমিক ভবন আছে যেখানে ক্লাস রুম সহ পাঠদানের সকল উপকরণ বিদ্যমান। কলেজ ক্যাম্পাসটি সীমানা প্রাচীর দ্বারা বেষ্টিত।  অনার্স কোর্স সমূহ- বাংলা, সমাজবিজ্ঞান, সমাজকর্ম, রাষ্ট্রবিজ্ঞান, অর্থনীতি, ইতিহাস, দর্শন, ইসলাম শিক্ষা, ইসলামের ইতিহাস ও সংস্কৃতি, গার্হস্থ্য অর্থনীতি, হিসাববিজ্ঞান, ব্যবস্থাপনা, মার্কেটিং, ফিন্যান্স এন্ড ব্যাংকিং, ভূগোল ও পরিবেশ, মনোবিজ্ঞান।  মাস্টার্স কোর্স সমূহ- সমাজবিজ্ঞান, রাষ্ট্রবিজ্ঞান, ইতিহাস, দর্শন, হিসাববিজ্ঞান, ব্যবস্থাপনা, ভূগোল ও পরিবেশ।  ডিগ্রী পাস কোর্স সমূহ- বি.এ, বি.এস.এস, বি.বি.এস, বি.এস.সি।  উচ্চ মাধ্যমিক কোর্স সমূহ- মানবিক, বিজ্ঞান, ব্যবসায় শিক্ষা।  বিএমটি কোর্স সমূহ- হিউম্যান রিসোর্স (সাচিবিক বিদ্যা), কম্পিউটার টেকনোলজি।  ডিপ্লোমা কোর্স সমূহ- কৃষি ডিপ্লোমা (৪ বছর মেয়াদী)।   প্রতিষ্ঠার পটভূমি  ১৯৮০ সালে সাতক্ষীরার একমাত্র কলেজ সাতক্ষীরা কলেজ সরকারীকরণ হওয়ার পরে সাতক্ষীরাবাসী নতুন একটি কলেজের স্বপ্ন দেখতে থাকে এবং পশ্চিম সীমান্তে দাঁতভাঙ্গায় একটি কলেজটি গড়ে ওঠে। যা পরবর্তীতে এলাকাবাসীর অসহযোগিতায় তা বন্ধ হয়ে যায় অতঃপর কলেজের শিক্ষক মন্ডলীর অক্লান্ত প্রচেষ্টায় এবং স্থানীয় গণ্যমান্য ও রাজনৈতিক ব্যক্তিবর্গের প্রচেষ্টায় সাতক্ষীরা সিটি কলেজটি গড়ে ওঠে। কলেজটি প্রতিষ্ঠালগ্নে তৎকালীন সাতক্ষীরা মহকুমা প্রশাসক এর সহযোগিতায় ও প্রতিষ্ঠাতা অধ্যক্ষ জনাব মোহাম্মদ আলীর অক্লান্ত প্রচেষ্টায় এবং বিশিষ্ট সমাজসেবক, সাংবাদিক, প্রেসক্লাব সভাপতি জনাব আব্দুল মোতালেব ও জাতীয় সংসদ সদস্য সৈয়দ কামাল বখত ছাকী, প্রাক্তন মন্ত্রী ডাঃ আফতাবুজ্জামান সাহেবের অক্লান্ত প্রচেষ্টায় এবং তৎকালীন আওয়ামী লীগ নেতা কর্মীর আন্তরিক তৎপরতায় সাতক্ষীরা সিটি কলেজটি গড়ে ওঠে। বর্তমানে অত্র কলেজের সভাপতি জনাব মীর মোস্তাক আহমেদ (রবি) (জাতীয় সংসদ সদস্য) সুষ্ঠুভাবে কলেজটি পরিচালনা করছেন।  শিক্ষা ব্যবস্থা কলেজে উচ্চ মাধ্যমিক, ডিগ্রী, অনার্স, এম.এ, বি.এম, কৃষি ডিপ্লোমা ও কম্পিউটার প্রশিক্ষণ কোর্স চালু আছে। কলেজটিতে ১৬ টি বিষয়ে অনার্স ও ০৭ টি বিষয়ে মাষ্টার্স কোর্স চালু রয়েছে।  প্রাতিষ্ঠানিক কাঠামো কলেজটিতে ১১৫ জন শিক্ষক-শিক্ষিকা ও ৫০ জন কর্মচারী রয়েছে। কলেজটিতে ৫ হাজারেরও বেশি ছাত্র ছাত্রী অধ্যায়ন করছে। তথ্যসূত্র  বহিঃসংযোগ  সাতক্ষীরা সিটি কলেজ (বাংলাদেশ জাতীয় তথ্য বাতায়ন)  বিষয়শ্রেণী:সাতক্ষীরা জেলার মহাবিদ্যালয় বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
পুত্র ২০১৮ সালে মুক্তিপ্রাপ্ত বাংলাদেশী সামাজিকধর্মী চলচ্চিত্র। ছবিটি পরিচালনা করেছেন সাইফুল ইসলাম মান্নু। ছবিটির কাহিনী লিখেছেন হারুন রশীদ। বাংলাদেশে সরকারী চলচ্চিত্র অনুদান নির্মিত হয় চলচ্চিত্রটি। এতে শ্রেষ্ঠাংশে অভিনয় করেছেন ফেরদৌস, জয়া আহসান। চলচ্চিত্রটি ৪৩তম জাতীয় চলচ্চিত্র পুরস্কারে সেরা চলচ্চিত্র এবং সেরা অভিনেতার পুরস্কারসহ মোট ১১টি পুরস্কার লাভ করে।  কাহিনী সমাজে বিশেষ শিশুদের গল্পের ওপর ভিত্তি করে নির্মিত হয়েছে ছবিটি।  কুশীলব  ফেরদৌস আহমেদ  জয়া আহসান  ফাহিম মোহতাসিম লাজিম  সামিনা চৌধুরী  আজিজুল হাকিম  মেহরীন মাহমুদ  বাপ্পা মজুমদার  শামস সুমন  দিলারা জামান  পুরস্কার চলচ্চিত্রটি ৪৩তম জাতীয় চলচ্চিত্র পুরস্কারে মোট ১১টি বিভাগে পুরস্কার লাভ করে।  পুরস্কার  বিভাগ  বিজয়ী  ফলাফল জাতীয় চলচ্চিত্র পুরস্কারশ্রেষ্ঠ চলচ্চিত্র পুত্র  শ্রেষ্ঠ অভিনেতা ফেরদৌস আহমেদ   শ্রেষ্ঠ শিশু শিল্পী ফাহিম মোহতাসিম লাজিম  শ্রেষ্ঠ পুরুষ কণ্ঠশিল্পী নাইমুল ইসলাম রাতুল  শ্রেষ্ঠ নারী কণ্ঠশিল্পী সাবিনা ইয়াসমিন   শ্রেষ্ঠ গীতিকার জুলফিকার রাসেল  শ্রেষ্ঠ চিত্রনাট্যকার সাইফুল ইসলাম মান্নু  শ্রেষ্ঠ সংলাপ রচয়িতা হারুন রশীদ  শ্রেষ্ঠ চিত্রসম্পাদক তারিক হোসেন বিদ্যুৎ  শ্রেষ্ঠ শব্দগ্রাহক আজম বাবু  শ্রেষ্ঠ পোশাক ও সাজসজ্জা সাদিয়া শবনম শান্তু   তথ্যসূত্র  বহিঃসংযোগ    বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জয়া আহসান বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র